[เชียงใหม่ : สันทราย]
คงไม่ต้องบรรยายว่าร้านนี้เรื่องราวความเป็นมาอย่างไรกับร้านที่หลาย ๆ คนต้องพูดเป็นเสียงเดียวว่า  หากมาเชียงใหม่ แล้วไม่มาร้านนี้ แสดงว่ามาไม่ถึงเชียงใหม่ สุดยอดร้าน ฮอตฮิตที่ 1 ในใจของใครหลาย ๆ คนที่รักสุขภาพ ร้าน โอ้กะจู๋ แห่งนี้ 

สาขาสันทราย แห่งนี้เป็นสาขาแรก ที่ตั้งใจมา เพราะเป็นสาขา ต้นฉบับเลย ก่อนที่จะไปเปิดในเมืองที่ โครงการ นิมซิตี้ เชียงใหม่ ใกล้ ๆ สนามบินนานาชาติ เชียงใหม่  ในวันที่ไปนั้นลูกค้าเยอะมาก ๆ  มีทั้ง ชาวต่างชาติและชาวไทย นั่งรอคิวรับประทาน เท่าที่สังเกตุ หลาย ๆ คนไม่ย่อท้อนะคะ ขนาดวันนี้ พี่หม่วยรอ ประมาณ เกือบ 30 นาที ก็ไม่มีความคิดที่จะยกเลิก เพราะคิดว่าไหน ๆ ก็มาแล้ว คนอื่นเป็นร้อยเขายังรอได้

เรื่องระบบระเบียบในร้าน พนักงานดูทำงานคล่องตัวมาก ๆ เป็นระบบดีมาก ๆ ค่ะ กับร้านที่คิดว่าคงจะมีการรองรับการต้อนรับลูกค้าที่ดี ตามประสบการณ์ร้านดังอยู่แล้ว น่าจะไม่มีอะไรผิดหวัง และก็เป็นเช่นนั้นตลอดระยะเวลาตั้งแต่ที่ พี่หม่วยเข้าร้านมา นั่งทาน จนกลับบ้าน ไม่มีอะไรตกบกพร่อง แต่อย่างใดกับการบริการที่เป็นระบบ 

แต่อยาก แนะนำเพื่อน ๆ ที่เป็นนักท่องเที่ยว หากจัดร้านนี้เป็นมื้ออาหารก่อนเดินทางกลับบ้าน ควรเผื่อเวลาดีนะคะ ยิ่งวันหยุด เสาร์ อาทิตย์ จำเป็นเลยทีเดียว 

ในวันนี้ ได้มาทาน 4 เมนู ค่ะ ได้แก่

1. สลัดผลไม้รวม 195.-???????????????? 
ครบเครื่องจัดเต็ม รวมผลไม้สด อาทิ กีวี สตรอเบอร์รี่ แก้วมังกร กล้วย แอปเปิ้ลแดง - เขียว สับปะรด ข้าวโพดหวาน  มีผักเข้ามาเสริม อาทิ แครอท บีรูท มะเขือเทศสีดา  แตงกวา  ผักกาดแก้ว ฯลฯ ที่เป็นส่วนที่เพิ่มความอร่อยให้เมนูยิ่งมีคุณค่า คือ ธัญพืชต่าง ๆ ที่โรยท้อปปิ้งในจาน ทั้ง ถั่ว ลูกเกด เมล็ดอัลมอนด์ เม็ดมะม่วงหิมพานต์ เมล็ดทานตะวัน  ราดด้วยน้ำสลัดกลิ่นสตรอเบอร์รี่  รสกำลังดีค่ะ ไม่เอนไปทางใดทางหนึ่ง เปรี้ยว หวานครบ  แต่ หากใครชอบน้ำสลัดที่ใส่เยอะ ๆ แนะนำให้สั่งเพิ่มได้ค่ะ เพราะเมนูนี้ทางร้านเขาราดมาให้เรียบร้อยแล้วค่ะ 

2. สลัดซี่โครงหมูอบสับปะรด 175-????????????   
ซี่โครงหมูอบสับปะรด อบกับสับปะรด ตัวหมูเปื่อยกำลังดี ไม่ถึงกับนุ่ม หรือเหนียว  รสชาติออกเค็ม ๆ ไม่หวานอย่างที่คิด ตัวสับปะรดที่เสริฟมาหั่นสี่เหลี่ยมเนื้อเป็นชิ้น ๆ ออกแข็ง ๆ เหมือนกินสับปะรดสด ตอนแรกนึกว่าเป็นแบบสับปะรดที่เปื่อย ๆ  อันนี้คงเป็นความตั้งใจของร้านที่อยากให้ลูกค้าได้ทานสับปะรดแบบสด ๆ หรือเปล่า แต่รวม ๆ แล้ว ยังไม่ถูกปาก เหมือนอบไม่เข้ากัน แปลกๆ  แต่เรื่องความอลังการ กับชุดผักและน้ำสลัดที่เสริฟ์ จัดเต็ม (น้ำสลัดน่าจะมีส่วนผสมของพริกไทย ออกรสเผ็ดปลายลิ้นนิด ๆ ) 
 
3. ข้าวผัดหมู 85.-????????????????
ขาวผัดจานเล็ก เป็นข้าวผัดเพื่อสุขภาพค่ะ ร้านเลือกใช้ข้าวไรท์เบอร์รี่ ผัดหอมมาก ๆ ค่ะ ข้าวเหนียวนุ่ม ดี รสกำลังดี ออกมัน ๆ หนุบๆ ทานเพลิน 

4. ฟิชแอนด์ชิพส์ 195.-???????????????????? เมนูนี้เป็นเมนูที่ถูกปากมากในวันนี้ค่ะ ที่ต้องเรียกว่า อ้าวทำไม ในสมุดเมนูกับที่เสริฟ์จริง ไม่่เหมือนกันเลย แต่ ไม่ใช่ แบบที่คิดไว้นี่ ที่พูดแบบนี้อย่าเข้าใจในทางลบนะคะ  คือ มันเยอะมาก ๆ ทั้งปลาทอดกรอบชิ้นใหญ่ และ มันฝรั่ง เนื้อหนา ๆ ชิ้นใหญ่ ซึ่งในสมุดเมนูตัวอย่าง เหมือนเห็นไก่ ไม่กี่ชิ้น  แต่ ความเป็นจริง "อ้าวเฮ้ย ไม่เหมือนในสมุดเมนูนี้นา" 555 จานใหญ่มาก ๆ และยัง มีพวกผักมาเสริม แบบจัดเต็มแทบจะล้นจาน  น้ำสลัดที่เสริมมาก็ครบรส เปรี้ยว หวาน อร่อย  ปลาทอด แป้งกรอบฟูดีเลิศค่ะ


เมนูอาหารแต่ละอย่างจัดเซ็ทชุดใหญ่ จานใหญ่ ที่ขนาดคนตัว โต 1 คน ก็แทบอิ่มแล้วค่ะ ในความคิดส่วนตัว แนะนำมากับเพื่อนหลาย ๆ คน ควรพิจารณาให้ดีก่อนตัดสินใจสั่งเมนูต่าง ๆ นี่ขนาดต้องห่อกลับบ้านในบางเมนู 
เพราะแต่ละเมนูใหญ่ และเยอะมาก

วันนี้ประทับใจทุกอย่าง ไม่มีตกบกพร่องเลย (เพียงแค่คุณต้องรอตามกำหนดเท่านั้น หากลูกค้าเยอะจำเป็นต้องรันคิวตามระบบร้าน)ดีเยี่ยม สมแล้วเป็นร้านขวัญใจมหาชน วันนี้ให้ 4.5/5 ค่ะ

หมายเหตุ
1.การแสดงความคิดเห็นส่วนตัวในแต่ละเนื้อหาของรีวิวและ เป็นการนำเสนอ เพียง "ครั้งนั้น" ที่ไป ควรพิจารณาจากผู้รีวิวท่านอื่นและข้อมูลจากแหล่งอื่นประกอบ